8. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.142 της 14/16 Νοεμ.1962 (ΦΕΚ Α΄196) Περί ρυθμίσεως θεμάτων αφορώντων εις την συγγραφήν, κρίσιν και έκδοσιν διδακτικών βιβλίων κλπ. Ρυθμίσεις εις λογαριασμόν     Μαθητικής Προνοίας Άρθρ.15.-1.Ο κατά το άρθρ.2 του Ν.Δ.1257/49 «περί καταργήσεως του Οργανισμού Μαθητικής Προνοίας κλπ.» υφιστάμενος παρά τη Τραπέζη της Ελλάδος Ειδικός Λογαριασμός της Υπηρεσίας Μαθητικής Προνοίας διατηρείται άνευ άλλης διατυπώσεως και κινείται ως προς τας καταθέσεις των υποχρέων και τας αναλήψεις δι’ αποφάσεων του Υπουργού Εθνικής Παιδείας και Θρησκευμάτων. 2.Ωσαύτως διατηρούνται οι βάσει του Ν.Δ.1872/ 1942 «περί ιδρύσεως Οργανισμού Μαθητικής Προνοίας», ως ετροποιήθη δια του Ν.Δ.1257/49 «περί καταργήσεως του Οργανισμού Μαθητικής Προνοίας κλπ.» υφιστάμενοι πόροι της Μαθητικής Προνοίας και διατίθενται δια την προμήθειαν βιβλίων διδακτικών, μορφωτικών, βοηθητικών, χαρτών, γραφικής ύλης και λοιπών σχολικών ειδών προς διάθεσιν εις τα σχολεία του εσωτερικού, βιβλιοθήκας και ευαγή ιδρύματα, ως και εις τα σχολεία των ελληνικών κοινοτήτων και Ορθοδόξων Εκκλησιών του εξωτερικού, καθώς και δια την λειτουργίαν της υπηρεσίας Μαθητικής Προνοίας και την μισθοδοσίαν του προσωπικού αυτής. Δι’ αποφάσεως των Υπουργών Εθνικής Παιδείας και Οικονομικών, καθορίζεται ο αριθμός του προσωπικού της Υπηρεσίας Μαθητικής Προνοίας, εκ 13 το πολύ, αι αποδοχαί και λοιπαί απολαυαί τούτου, η υπαλληλική του κατάστασις ως και πάσα αναγκαία λεπτομέρεια δια την εφαρμογήν του παρόντος άρθρου. 3.Η ενάσκησις της μαθητικής προνοίας είναι δυνατόν να ανατίθεται εν όλω ή εν μέρει εις περιφερειακά όργανα της δημοσίας Εκπαιδεύσεως δι’ αποφάσεως του επί της Εθνικής Παιδείας και Θρησκευμάτων Υπουργού, εν ή ορίζεται και πάσα σχετική λεπτομέρεια. Δια τας λοιπάς διατάξεις βλ. ανωτ. σελ. 718,01. Σελ. 746(α) 208-114 32.Κ.β.8 Σχολική Αντίληψη 